“Degradētās teritorijas revitalizācija uzņēmējdarbības attīstībai Jēkabpilī” Nr. 5.6.2.0/18/I/007

Jēkabpils pilsētas pašvaldība 2019. gada 2. septembrī parakstīja vienošanos ar Centrālo finanšu un līgumu aģentūru par projekta Nr. 5.6.2.0/18/I/007 “Degradētās teritorijas revitalizācija uzņēmējdarbības attīstībai Jēkabpilī” īstenošanu.
Projekta mērķis ir Jēkabpils degradētās teritorijas revitalizācija, lai attīstītu uzņēmējdarbību atbilstoši Jēkabpils pilsētas pašvaldības Attīstības programmai, nodrošinot videi draudzīgu un vides ilgtspēju veicinošu teritoriālu izaugsmi un jaunu darbavietu radīšanu. Projekta ietvaros tiks sakārtota degradētā teritorija Ķieģeļu ielā 19, kā arī uzcelta pārtikas pārstrādes ražotnes jaunbūve.
Projekta īstenošanas laiks no 02.09.2019 līdz 01.09.2021.
Projekta sadarbības partneris ir Sabiedrība ar ierobežotu atbildību “Jēkabpils ūdens”, ar kuru 2018. gada 29. janvārī ir noslēgts sadarbības līgums par projekta “Degradētās teritorijas revitalizācija uzņēmējdarbības attīstībai Jēkabpilī” īstenošanu.
Projekta kopējās izmaksas ir 4 567 851,07 EUR, no kurām Eiropas reģionālās attīstības fonda finansējums ir 2 423 701,01 EUR, Valsts budžeta dotācija 105 167,53 EUR, pašvaldības finansējums 315 502,59 EUR, privātais attiecināmais finansējums 1 038 348,94 EUR, privātās neattiecināmās izmaksas 685 131,00 EUR.
03.09.2019.
Projektā “Degradētās teritorijas revitalizācija uzņēmējdarbības attīstībai Jēkabpilī” uzsākti būvdarbi
Jēkabpils pilsētas pašvaldība 2020. gada 29. maijā parakstīja līgumu ar SIA “Jēkabpils PMK” par būvdarbiem objektā “Pārtikas pārstrādes ražotnes jaunbūve uzņēmējdarbības attīstībai Ķieģeļu ielā 19, Jēkabpilī” ar kopējo līguma summu EUR 3 687 368,93, kuri tiks veikti projekta Nr. 5.6.2.0/18/I/007 “Degradētās teritorijas revitalizācija uzņēmējdarbības attīstībai Jēkabpilī” ietvaros. 
Savukārt 2020. gada 28. jūlijā tika parakstīts līgums ar IK “Būvzinis-J” par objekta būvuzraudzību ar kopējo līguma summu 11 858,00 EUR. Līgums par autoruzraudzības veikšanu tika noslēgts 2020. gada 19. jūnijā ar SIA “Acitektura” ar kopējo līguma summu 6050,00EUR. 
Projektā plānots izbūvēt pārtikas pārstrādes ražotnes kompleksu Ķieģeļu ielā 19, Jēkabpilī, kurš sastāvēs no: izejvielu pieņemšanas ēkas, sešām izejvielu īslaicīgas uzglabāšanas tvertnēm, izejvielu priekšapstrādes iecirkņa, piecām gatavo izejvielu uzglabāšanas tvertnēm, izejvielu pārstrādes iecirkņa ar noliktavu un administratīvo telpu korpusu, palīgēkas ar auto svaru iekārtas pamatiem, labiekārtot teritoriju, izbūvēt ceļu un transformatora apakšstacijas daļu elektroapgādes pieslēguma nodrošināšanai. 
Šobrīd objektā ir uzsākti būvdarbi, kurus saskaņā ar noslēgto līgumu, plānots īstenot 14 mēnešu ietvaros.
01.09.2020.
